open-index/open-wikipedia-markdown huggingface dataset:
Παναγία του Φολίνιο

Η **Παναγία του Φολίνιο** (ιταλ. Madonna di Foligno) είναι έργο ζωγραφικής του Ιταλού καλλιτέχνη της ανώτερης αναγεννησιακής περιόδου Ραφαήλ. Αρχικά είχε κατασκευαστεί σε ξύλο, αργότερα μεταφέρθηκε σε καμβά.

## Ιστορικό πλαίσιο
Ο πίνακας ζωγραφίστηκε κατά παραγγελία του Ζιγκισμόντο ντε' Κόντι (Sigismondo de' Conti), ακολούθου του Πάπα Ιουλίου Β΄ το 1511. Τοποθετήθηκε σε υψηλό βωμό του ιερού ναού *Santa Maria in Aracoeli* στον λόφο του Καπιτωλίου της Ρώμης, όπου ετάφη ο Κόντι το 1512.

Η Άννα Κόντι, απόγονος του παπικού ακολούθου, μετέφερε τον πίνακα στη Μονή της Αγίας Άννης στο Φολίνιο το 1565, όπου και παρέμεινε για περισσότερους από δύο αιώνες.

Το 1799 ο πίνακας μεταφέρθηκε στο Παρίσι από τον Ναπολέοντα. Εκεί έγινε και η μεταφορά του πίνακα από το ξύλο σε καμβά από τον Ακίν (Hacquin) και αποκαταστάθηκε από τον Ροζέ της Χαϊδελβέργης (Roser of Heidelberg). Η διαδικασία μεταφοράς του πίνακα από το ξύλο στον καμβά ήταν, εκείνη την εποχή, τόσο σπάνια ώστε ο ειδικός αποκατάστασης άφησε ειδική αναφορά: "*Rapporto dei cittadini Guijon Vincent Tannay e Berthollet sul ristauro dei quadri di Raffaello conosciuto sotto il nome di Madonna di Foligno.*" (Αναφορά των πολιτών Guijon Vincent Tannay και Berthollet επί της αποκατάστασης του πίνακα του Ραφαήλ γνωστού υπό την επωνυμία "Παναγία του Φολίνιο").

Το 1815, ύστερα από τη μάχη του Βατερλώ, ο πίνακας επιστράφηκε στην Ιταλία, όπου και τοποθετήθηκε στην αίθουσα της "Μεταμόρφωσης" του Ραφαήλ στην Πινακοθήκη του Βατικανού.

## Περιγραφή
Ο πίνακας απεικονίζει έναν "θείο διάλογο" (sacra conversazione), όπου οι θείες μορφές μοιάζουν να έρχονται σε διάλογο και να ελκύουν το ακροατήριο να συμμετάσχει. Αντί να κάθεται κάτω από ένα "κουβούκλιο", όπως συνηθίζεται στη φλωρεντινή σχολή, η Παρθένος κάθεται επί νεφών, αγκαλιάζει τον Ιησού και περιβάλλεται από αγγέλους. Όλοι κοιτούν προς τα κάτω, προς τον Ζιγκισμόντο ντε' Κόντι, ο οποίος είναι γονυπετής, φορώντας ένα κόκκινο γούνινο μανδύα. Ο Κόντι παρουσιάζεται από τον Άγιο Ιερώνυμο, που βρίσκεται στα δεξιά του με τον λέοντά του. Αριστερά, επίσης γονυπετής, είναι ο Άγιος Φραγκίσκος της Ασίζης και ο Ιωάννης ο Βαπτιστής, ο οποίος ίσταται και φορά μανδύα από δέρματα ζώων. Καθώς ο Άγιος Ιωάννης δείχνει προς τον Ιησού, κοιτάζει προς την πλευρά του θεατή του πίνακα, προσκαλώντας τον να συμμετάσχει, ενώ ο Άγιος Φραγκίσκος κάνει το αντίθετο: Δείχνει προς την πλευρά του θεατή και κοιτάζει προς τον Ιησού. Μεταξύ των ανδρών βρίσκεται ένας άγγελος, ο οποίος "συνδέει" τους γήινους αγίους με τον σεραφικό οικοδεσπότη των ουρανών. Πίσω τους διακρίνονται οι πύργοι του Φολίνιο.

Ο πίνακας κατασκευάστηκε κατά την ρωμανική περίοδο του Ραφαήλ, ως διαθήκη στην καλλιτεχνική του ωριμότητα, την οποία μαρτυρούν τόσο η σύνθεση όσο και η φόρμα και τα χρώματα.

Ο Κόντι είχε παραγγείλει αυτόν τον πίνακα σε ανάμνηση του γεγονότος ότι επέζησε όταν μια οβίδα έσκασε κοντά του κατά τη διάρκεια της πολιορκίας του Φολίνιο, της πόλης όπου γεννήθηκε. Απέδωσε το ότι επέζησε στην παρέμβαση της θείας πρόνοιας.

## Παραπομπές



Κατηγορία:Έργα αναγεννησιακής ζωγραφικής
Μογγολικές εισβολές στην Ιαπωνία

Οι **Μογγολικές εισβολές στην Ιαπωνία** το 1274 και 1281 μ.Χ. ήταν μεγάλης κλίμακος στρατιωτικές ενέργειες του Κουμπλάι Χαν στην προσπάθειά του να κατακτήσει τα ιαπωνικά νησιά μετά την υποταγή της Κορέας. Κατέληξαν σε αποτυχία, αποτελώντας σταθμό στην ιαπωνική ιστορία. 

Μετά από μια σειρά μογγολικών εισβολών από το 1231 μέχρι το 1259, η Δυναστεία Γκορυέο της Κορέας υπέγραψε μια συνθήκη ευνοϊκή για τους Μογγόλους και έγινε υποτελής τους. Ο Κουμπλάι ανακηρύχθηκε Μεγάλος Χάνος της Μογγολικής Αυτοκρατορίας το 1260 (αν και δεν έτυχε ευρείας αναγνώρισης από τους Μογγόλους των δυτικότερων μογγολικών περιοχών) και εγκαθίδρυσε την πρωτεύουσά του στο Νταντού (Πεκίνο) το 1264.

Η Ιαπωνία την εποχή εκείνη κυβερνάτο από μέλη της φατρίας Χότζο, που είχαν σφετεριστεί την εξουσία του Σόγκουν του Σογκουνάτου της Καμακούρα, μετά το θάνατο του Σόγκουν Γιοριτόμο Μιναμότο το 1203. Οι Σόγκουν συνέχισαν αρχικά να προέρχονται από τους Μιναμότο, την πραγματική εξουσία όμως πήρε στα χέρια της η οικογένεια της χήρας του Γιοριτόμο, της Μασάκο Χότζο, που είχε την αντιβασιλεία μετά το θάνατο του Γιοριτόμο. Οι Χότζο κατάφεραν μάλιστα να διατηρήσουν την εξουσία για 135 έτη.

Τον καιρό των μογγολικών εισβολών, ο εσωτερικός κύκλος των Χότζο είχε γίνει τόσο διαπρεπής και ισχυρός που έφτασε να μην συμβουλεύεται πλέον ούτε το Χυότζο (το συμβούλιο του Σογκουνάτου), ούτε την Αυτοκρατορική Αυλή του Κυότο, ούτε τους τοπικούς αρχηγούς των υποτελών του, και λάμβανε αποφάσεις σε ιδιωτικές συναντήσεις στις κατοικίες των μελών του.

## Εξωτερικοί σύνδεσμοι
* 

Κατηγορία:Μογγολική Αυτοκρατορία
Επαίνετος

Ο **Επαίνετος** ήταν αρχαίος συγγραφέας βιβλίων μαγειρικής και γαστρονομίας. Η εποχή  που έζησε παραμένει άγνωστη.

Ο Αθήναιος ο Ναυκρατίτης τον μνημονεύει αρκετές φορές και αναφέρει τους τίτλους δύο έργων του: *Περί ιχθύων* και *Οψαρτυτικός*. Το δεύτερο ήταν ένας οδηγός μαγειρικής, από τον οποίον διασώθηκε (στο 14ο βιβλίο των *Δειπνοσοφιστών*) η συνταγή για ένα πλούσιο έδεσμα  που λεγόταν *μύμα*. Φτιαχνόταν με ψιλοκομμένα κομματάκια κρέατος ανακατεμένα με τα εντόσθια και το αίμα του ζώου, στα οποία προστίθεντο ξύδι, βότανα και καρυκεύματα, τσιγαρισμένο κρεμμύδι και ψημένο τυρί, μέλι και ξινοί κόκκοι ροδιού. 
## Παραπομπές και Σημειώσεις


κατηγορία:Αρχαίοι Έλληνες συγγραφείς
Γουέστερν Σίντνεϊ Γουόντερερς

Η **Γουέστερν Σίντνεϊ Γουόντερερς** (αγγλικά: *Western Sydney Wanderers FC*) είναι ένας αυστραλιανός επαγγελματικός σύλλογος ποδοσφαίρου που εδρεύει στην Ευρύτερη Δυτική περιοχή του Σίδνεϊ στη Νέα Νότια Ουαλία. Αγωνίζεται στην κορυφαία κατηγορία της χώρας, την Α-Λιγκ (A-League), κατόπιν αδείας από την Ποδοσφαιρική Ομοσπονδία της Αυστραλίας (FFA). Ο σύλλογος έχει καθιερωθεί ως μια σημαντική δύναμη τόσο στην Αυστραλία όσο και στην Ασία, έχοντας κερδίσει ένα πρωτάθλημα Α-Λιγκ και έναν τίτλο ΑΦΚ Τσάμπιονς Λιγκ στη σύντομη ιστορία της.

## Επιτυχίες
### Εγχώριες
***[[Πρωτάθλημα ποδοσφαίρου Αυστραλίας|Α-Λιγκ]]**
:Πρωταθλήτρια (1): 2012–13
:Δεύτερη (1): 2013–14

***Α-Λιγκ Τελικοί**
:Φιναλίστ (2): 2013, 2014

### Διεθνείς
***[[Κύπελλο Πρωταθλητριών Ποδοσφαίρου Ασίας|ΑΦΚ Τσάμπιονς Λιγκ]]**
:Νικήτρια (1): 2014

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ιδρύσεις ποδοσφαιρικών ομάδων το 2004
Κατηγορία:Ποδοσφαιρικές ομάδες Αυστραλίας
Ηφαιστειακή λίμνη

μικρογραφία|Ηφαιστειακή λίμνη στον κρατήρα του ηφαιστείου Gorely στην Καμτσάτκα της Ρωσίας
Ως **ηφαιστειακή λίμνη** χαρακτηρίζεται η λίμνη που δημιουργείται μέσα σε κρατήρα ενεργού ηφαιστείου από γεωθερμικές διεργασίες, του ίδιου του ηφαιστειακού πεδίου.

## Γενικά
Το φερόμενο νερό των λιμνών αυτών προέρχεται κυρίως από υπόγεια κυκλοφορία υδροθερμικών ρευστών που συμπληρώνεται είτε με όμβρια ύδατα είτε από λιωμένο χιόνι ή πάγο διατηρώντας έτσι μια σχετική ισορροπία μεταξύ απωλειών λόγω εξάτμισης ή διήθησης. Συνέπεια αυτής της διεργασίας είναι να διατηρείται σταθερό καθ΄ ύψος το επίπεδο της επιφανείας. Οποιαδήποτε αύξηση της εισαγωγής των υδροθερμικών ρευστών, ή των ομβρίων είναι δυνατόν να προκαλέσει ανατροπή της ισορροπίας με συνέπεια την υπερχείλιση και ακολούθως τη διάβρωση των πλευρών του ηφαιστείου και ειδικότερα του σημείου εκροής.
Οι λίμνες της κατηγορίας αυτής ταξινομούνται με πολλά κριτήρια όπως γεωλογικά, ή μορφολογικά και υψομετρικά καλύπτοντας την απλή περιγραφή τους, ή περισσότερο επιστημονικά κατά γεωθερμική δράση - ενέργεια, ή εκ της χημικής σύστασης τους, ή κατά συνδυασμό των δύο τελευταίων που είναι και ο επικρατέστερος. Βασικά όλοι οι τύποι των λιμνών αυτών είναι κατά μεγαλύτερο ή μικρότερο ποσοστό θειούχες.

Οι ηφαιστειακές λίμνες φέρουν το όνομα του ηφαιστείου στον κρατήρα του οποίου και δημιουργούνται. Κατά γεωμορφή οι λίμνες αυτές φέρονται και με τον γενικότερο τίτλο κρατηρολίμνες, που όμως σ΄ αυτόν υπάγονται και λίμνες κρατήρων διαφορετικής προέλευσης (π.χ. μετεωρητικών, τεχνητών, κ.ά.). Η μέση θερμοκρασία αυτών σπάνια υπερβαίνει τους 50 °C. Η υψηλότερη ηφαιστειακή λίμνη στον κόσμο είναι του ηφαιστείου Όχος ντελ Σαλάδο της Χιλής που βρίσκεται σε υψόμετρο 6.390 - 6.600 μ. στην κοντά στην κορυφή του Υπάρχουν και υδάτινα σώματα σε υψόμετρο 6.600 μέτρων που, αν θεωρηθούν λίμνες, ενδέχεται να είναι οι υψηλότερες λίμνες στον κόσμο.

* Λόγω των επικίνδυνων αναθυμιάσεων η προσέγγιση στις λίμνες αυτές, χωρίς προηγούμενη λήψη προστατευτικών μέτρων, μπορεί να καταστεί θανατηφόρος.

## Παραπομπές

## Πηγές
* 
* 
* 
* 
* 


Λιμνη
Ηφαιστειακ
Μιχάλης Ιατρόπουλος

Ο **Μιχάλης Ιατρόπουλος** (Τρίκαλα, 15 Αυγούστου 1965) είναι Έλληνας ηθοποιός.

## Βιογραφία
Αποφοίτησε από το Θεατρικό Εργαστήρι του Κώστα Καζάκου. Έχει παρακολουθήσει σεμινάριο υποκριτικής και κίνησης δίπλα στον Πάνο Μεταξόπουλο. Σημαντική είναι η κινηματογραφική, θεατρική και τηλεοπτική του παρουσία. Στο θέατρο ξεχωρίζουν οι παραστάσεις *[[Βασιλιάς Ληρ]]* και *Νύχτα ραδιοφόνων*.

Στον κινηματογράφο έχει συμμετάσχει στις ταινίες *[[Δεκαπενταύγουστος (ταινία)|Δεκαπενταύγουστος]], Οι φωτογράφοι, Μετεωρίτες, [[Φτηνά Τσιγάρα|Φτηνά τσιγάρα]], Αιώνιος φοιτητής, Η εύκολη Λία, Τρικυμία, Βασιλική, Βίτσια γυναικών, Ο άρχοντας του σκότους, Το κυνήγι του λαγού* και *[[Digger (ταινία 2020)|Digger]]*.

Στον χώρο της τηλεόρασης ξεχωρίζει η παρουσία του στις σειρές *[[Ψίθυροι καρδιάς]]*, *Για την Άννα*, *Το σημάδι του έρωτα*, *Το χρώμα του φεγγαριού*, *[[Το κόκκινο δωμάτιο]]*, *[[Λατρεμένοι μου γείτονες]]* και *[[10η εντολή]]*.

## Προσωπική ζωή
Έχει τρία παιδιά από δύο διαφορετικούς γάμους. Η κόρη του Μαρία, σπούδασε και αυτή ηθοποιός στη Δραματική Σχολή Ίασμος. Ο μεγαλύτερος γιος του Γιάννης, ασχολείται με την αρχιτεκτονική. Ο μικρότερος γιος του Αλέξανδρος, δραστηριοποιείται στον χώρο της μουσικής αποκαλούμενος «DAIMA». Τα τελευταία χρόνια διατηρεί δύο μαγαζιά εστίασης στην Τρούμπα του Πειραιά.

## Κινηματογράφος

## Θέατρο

## Τηλεόραση

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες κωμικοί
Νίκος Βερλέκης

Ο **Νίκος Βερλέκης** (Αθαμάνιο Άρτας, 17 Ιανουαρίου 1949) είναι Έλληνας ηθοποιός και σκηνοθέτης.

## Βιογραφία
Από μικρός στράφηκε στην υποκριτική. Απόφοιτος της Δραματικής Σχολής του Κωστή Μιχαηλίδη ασχολήθηκε με το θέατρο, το σινεμά και την τηλεόραση, καθώς υπήρξε πρωταγωνιστής δεκάδων έργων (παραστάσεων, ταινιών και σίριαλ). Επίσης, εργάστηκε σαν παραγωγός και σκηνοθέτης ντοκιμαντέρ.

Υπήρξε μέλος του Πειθαρχικού Συμβουλίου του Σ.Ε.Η., ενώ διετέλεσε «Αντιδήμαρχος Τεχνικών Υπηρεσιών, Ανάπλασης Πόλης & Πολιτισμού» στον Δήμο Καισαριανής την περίοδο 2010-2014.

Είναι παντρεμένος και έχει αποκτήσει δυο κόρες. Από το 1995 κατοικεί στην Καισαριανή.

## Φιλμογραφία

### Κινηματογράφος

## Πηγές
* Περιοδικό "YOU", τεύχος 74, 8 - 14 Οκτωβρίου 2014, στήλη "Photo Memories", σελ. 130.

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Ταμίλα Κουλίεβα

Η **Ταμίλλα Φαχραντίνοβνα Κουλίεβα** (, Μπακού ,16 Φεβρουαρίου 1967) είναι Ελληνίδα ηθοποιός του θεάτρου, του κινηματογράφου  και της τηλεόρασης ρωσικής καταγωγής.

## Βιογραφικό
Σπούδασε σκηνοθεσία στο Πανεπιστήμιο Πολιτισμού της Μόσχας και υποκριτική στο Kρατικό Πανεπιστήμιο Κινηματογράφου της Μόσχας (VGIK), όπου έλαβε μεταπτυχιακό τίτλο στις Καλές Τέχνες. Όσο δίδασκε τεχνικές αυτοσχεδιασμού στο ίδιο Πανεπιστήμιο, ήταν ενεργό μέλος της θεατρικής ομάδας “Ουζάτσοφκα” στη Μόσχα και συμμετείχε σε τέσσερεις ρωσικές ταινίες. 

Από το 1992 διδάσκει, σύμφωνα με τις μεθόδους του “Μιχαήλ Τσέχωφ”, υποκριτική και αυτοσχεδιασμό σε πολλές δραματικές σχολές, στο Εθνικό Θέατρο της Ελλάδος καθώς και στο Κρατικό Θέατρο Βορείου Ελλάδος.

Ήταν μέλος της κριτικής επιτροπής στο Διεθνές Φεστιβάλ Κινηματογράφου της Θεσσαλονίκης (με πρόεδρο τον Οταρ Ιοσελιάνι) αλλά και στο Διεθνές Φεστιβάλ Κινηματογράφου της Αθήνας “Νύχτες πρεμιέρας” (με πρόεδρο τον Μαξ φον Σίντοφ).

Έχει λάβει το χρυσό μετάλλιο της UNESCO για τις Τέχνες, τον Λόγο και τις Επιστήμες. 

Είναι επίτιμο μέλος του Σλάβικου Πανεπιστημίου του Μπακού (BSU). Έχει τιμηθεί ως ευεργέτης, για τη συνεχή προσφορά της από το Χατζηκυριάκειο Ίδρυμα Παιδικής Προστασίας. 

Ήταν παρουσιάστρια της σειράς ντοκιμαντέρ «Αθήνα καλεί Μόσχα», η οποία ήταν δικιά της ιδέα, στην ΕΡΤ, το δημόσιο ραδιοτηλεοπτικό φορέα της Ελλάδας.

## Παραπομπές


Κατηγορία:Ελληνίδες ηθοποιοί κινηματογράφου
Κολυμπήθρες Πάρου

Οι **Κολυμπήθρες** είναι παραθαλάσσιος οικισμός αλλά και περιοχή της Πάρου στις Κυκλάδες και το Νότιο Αιγαίο.

## Γενικά στοιχεία
Οι Κολυμπήθρες βρίσκονται στο δυτικό τμήμα του κόλπου της Νάουσας, στην οποία συμπεριλαμβάνεται μια από τις πιο γνωστές παραλίες της Πάρου. Δεν πρόκειται για μία μόνο παραλία, αλλά για πολλές μικρές αμμουδιές κρυμμένες ανάμεσα σε τεράστιους κατακόρυφους βράχους. Το όνομα τους έχει προέλθει λόγω των βράχων που εξαιτίας της αποσάθρωσης έχουν πάρει διάφορα σχήματα και δημιουργούν φυσικές κοιλότητες, που γεμίζουν με θαλασσινό νερό και μοιάζουν με κολυμπήθρες.

Στην περιοχή υπάρχει πλήθος εστιατορίων, καταλύματα και προσφέρονται πολυάριθμες θαλάσσιες δραστηριότητες. Η πρόσβαση επιτυγχάνεται με καραβάκι από τη Νάουσα ή οδικώς. Εκτός από το γεγονός ότι η ίδια η παραλία είναι ένα αξιοθέατο, υπάρχουν κοντά και άλλα αξιοπρόσεκτα σημεία εκτός από θάλασσα και ήλιο. Στην κοντινή θέση Κουκουναριές, σε ύψωμα πάνω από την παραλία, υπάρχουν τα ερείπια μυκηναϊκής ακρόπολης.

Απέχουν περίπου 11 χιλιόμετρα βορειοανατολικά από την Παροικιά (ή Χώρα - έδρα και λιμάνι του νησιού) και 4 χιλιόμετρα από την Νάουσα.

## Διοικητικά - πληθυσμιακά στοιχεία
Αναφέρεται επίσημα για πρώτη φορά, ως ξεχωριστός οικισμός το 1981 να απογράφεται στην κοινότητα Ναούσης. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Ναούσης που υπάγεται στο Δήμο Πάρου ενώ σύμφωνα με την απογραφή 2021 έχει 28 κατοίκους. Οι απογραφές πληθυσμού είναι:

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Πάρου
Κολυμπηθρ
Ολμέκοι

Οι **Ολμέκοι** ήταν ο πρώτος μεγάλος πολιτισμός του Μεξικού, με έδρα τους την περιοχή Σοκονούσκο και Τρες Σαπότες, στην σημερινή τοποθεσία της Βερακρούς και της Ταμπάσκο. Στις τροπικές πεδινές περιοχές του νοτιοκεντρικού Μεξικού όπου ζούσαν, ο πολιτισμός τους αναπτύχθηκε από το 1500 π.Χ. έως το περίπου 400 π.Χ.. Στο σημείο προϋπήρχαν παλαιότεροι πολιτισμοί ήδη από το 2500 π.Χ., οι οποίοι και εκτοπίστηκαν με την ανάδειξη των Ολμέκων. Ως ο αρχαιότερος πολιτισμός της Κεντρικής Αμερικής, επηρέασε σημαντικά πολλούς από τους μετέπειτα πολιτισμούς που τον ακολούθησαν, και έθεσε τα θεμέλια τους. Ανάμεσα στα χαρακτηριστικά αυτής της επιρροής είναι οι τελετουργικές αιματοχυσίες προς θεότητες, καθώς και το αρχαίο κεντροαμερικανικού τύπου παιχνίδι της μπάλας, χαρακτηριστικά τα οποία συναντώνται και στους μετέπειτα πολιτισμούς της Κεντρικής Αμερικής.  

Οι πιο χαρακτηριστικές καλλιτεχνικές δημιουργίες των Ολμέκων είναι τα γλυπτά των κολοσσιαίων κεφαλών, με το ύψος τους να φτάνει έως και τα 3 μέτρα, και τα μεγαλύτερα γλυπτά των κεφαλών να ζυγίζουν από 25 έως και 55 τόνους. Ως προς τα επιστημονικά επιτεύγματα τους, έχει υποστηριχτεί βάσει αρχαιολογικών ευρημάτων πως οι Ολμέκοι γνωρίζαν την έννοια του αριθμού 0 , πριν τον πολιτισμό των Μάγια, και ανεξάρτητα από αυτούς των Βαβυλωνίων και Ινδών στον Παλαιό Κόσμο.

## Φωτογραφίες

File:Olmec Head No. 1.jpg|Κολοσσιαία κεφαλή 1200-900 π.Χ.
File:Olmec Sculpture(one of the Twins of Azuzul).jpg|Ανθρώπινο σχήμα, 1200-900 π.Χ.
File:WLA_metmuseum_Olmec_Jadeite_Mask_3.jpg|Μάσκα από νεφρίτη 1000–600 π.Χ.
Image:Olmec Bird jug.jpg|Δοχείο με σχήμα πτηνού, 12ος–9ος αιώνας π.Χ.
File:Olmec_fish_vessel.jpg|Δοχείο με σχήμα ιχθύος, 12ος–9ος αιώνας π.Χ.
File:The_Wrestler_(Olmec)_by_DeLange.jpg|"Ο Παλαιστής", 1200 – 800 π.Χ..


## Παραπομπές



Κατηγορία:Ιθαγενείς λαοί της Αμερικής
Κατηγορία:Προκολομβιανοί πολιτισμοί της Κεντρικής Αμερικής
Κατηγορία:Προκολομβιανή τέχνη
Σημαία του ΝΑΤΟ

Η σημαία του **Οργανισμού Βόρειου Ατλαντικού Συμφώνου **έχει σκούρο μπλε φόντο με ένα ανεμολόγιο στο κέντρο. Υιοθετήθηκε τρία χρόνια μετά την ίδρυση του οργανισμού και είναι η σημαία του ΝΑΤΟ από τις 14 Οκτωβρίου 1953. Το σκούρο μπλε χρώμα συμβολίζει τον Ατλαντικό Ωκεανό.

## Ιστορία
Το ΝΑΤΟ ιδρύθηκε στις 4 Απριλίου 1949, όταν δώδεκα κράτη υπέγραψαν το βορειοατλαντικό σύμφωνο για να εναντιωθούν στην ανερχόμενη ισχύ της Σοβιετική Ένωσης. Ύστερα από συμβούλια τα μέλη αποφάσισαν ότι μια σημαία ήταν απαραίτητη. Προτάθηκε μια σημαία απλή αλλά εντυπωσιακή που θα τόνιζε όμως και τις ειρηνικές προθέσεις της οργάνωσης. Έγιναν πολλές προτάσεις και αρκετές από αυτές απορρίφθηκαν. Το επίσημο έμβλημα του ΝΑΤΟ υιοθετήθηκε τελικά στις 14 Οκτωβρίου 1953.

Η σημαία υψώθηκε για πρώτη φορά στις 9 Νοεμβρίου 1953 στην τελετή έναρξης της Ατλαντικής Έκθεσης στο Παρίσι.

## Συμβολισμός
Τα χρώματα της σημαίας υποδηλώνουν πολιτικά και πολιτιστικά μηνύματα. Το σκούρο μπλε πλαίσιο συμβολίζει τον Ατλαντικό Ωκεανό, ενώ ο κύκλος συμβολίζει την ενότητα ανάμεσα στα μέλη του ΝΑΤΟ. Το ανεμολόγιο συμβολίζει την κατεύθυνση προς το μονοπάτι της ειρήνης, ο σημαντικότερος σκοπός της οργάνωσης.

## Παραπομπές


## Εξωτερικοί σύνδεσμοι

ΝΑΤΟ
Κατηγορία:ΝΑΤΟ
Μπενζαμέν Βαλοτόν

Ο **Μπενζαμέν Βαλοτόν** (*Benjamin Vallotton*, 10 Ιανουαρίου 1877 – 1962) ήταν Ελβετός συγγραφέας (μυθιστοριογράφος και δημοσιογράφος) από το Καντόνι του Βω.

Ο Μπενζαμέν Βαλοτόν γεννήθηκε στο ορεινό χωριό Γκρυόν και ήταν γιος του πάστορα Πωλ Βαλοτόν από το χωριό Βαλόρμπ. Αρχικώς σπούδασε θεολογία στο Μόναχο και μετά στο Παρίσι. Μετά τις σπουδές του, το 1911, εγκαταστάθηκε στη Λωζάνη. Εκεί δίδαξε φιλολογικά μαθήματα στο γυμνάσιο μέχρι το 1921, οπότε εγκαταστάθηκε στην Αλσατία και αφοσιώθηκε στη συγγραφή. Συνέγραψε περισσότερα από 50 μυθιστορήματα. Από τις 4 Ιουνίου 1921 ήταν αντεπιστέλλον μέλος της «Βασιλικής Ακαδημίας Γαλλικής Γλώσσας και Λογοτεχνίας» του Βελγίου, ενώ ανακηρύχθηκε και «επίτιμος δημότης» (Bourgeois d'honneur) του Βαλόρμπ.

Στα έργα του Βαλοτόν πρωταγωνιστεί ο Ποτερά (*commissaire Potterat*), που είναι ο τύπος του έντιμου υπαλλήλου και ανθρώπου ο οποίος λέει απροκάλυπτα παντού και πάντοτε την αλήθεια. Ανάμεσα στα πλέον αξιόλογα έργα του συγγραφέα συγκαταλέγεται και το *Ψηλαφώντας*, που αναφέρεται στο δράμα των τυφλών αναπήρων πολέμου.

## Πηγές
* A. Nicollier: *Dictionnaire des écrivains suisses d'expression française*
* Το λήμμα «Βαλλοττόν Βενιαμίν» στη *Νέα Ελληνική Εγκυκλοπαίδεια* (Χάρη Πάτση), τόμος 7, σελ. 712

Κατηγορία:Ελβετοί μυθιστοριογράφοι
Κατηγορία:Ελβετοί δημοσιογράφοι
Μονίλια

μικρογραφία|Μονίλια σε μήλο
Η **Μονίλια** είναι είδος ασκομύκητα. Το επιστημονικό της όνομα είναι Monilinia spp. Προσβάλλει αρκετές καλλιέργειες, κυρίως όμως τα πυρηνόκαρπα (αμυγδαλιές, βερικοκκιές, νεκταρινιές, δαμασκηνιές κ.ά.) και τα γιγαρτόκαρπα (μηλιά, αχλαδιά).

Η μονίλια λέγεται και *φαιά σήψη* και τα συμπτώματα  που προκαλεί στους καρπούς είναι αρχικά κηλίδες καστανού χρώματος καθώς και η εμφάνιση ομόκεντρων κύκλων που αποτελούν την καρποφορία του μύκητα. Αμέσως μετά επέρχεται το σταδιο της μουμιοποίησης των καρπών.

Η μονίλια ανήκει στις ασθένειες που έχουν γρήγορη ανάπτυξη όταν βρεθεί στις κατάλληλες κλιματολογικές συνθήκες (θερμοκρασία άνω των 10 βαθμών Κελσίου και υψηλή υγρασία). 

## Παραπομπές



Κατηγορία:Ασκομύκητες
Κατηγορία:Ασθένειες δέντρων
Βασιλιάς

Ο **Βασιλιάς** είναι ένας τίτλος που δίνεται σε άνδρα μονάρχη σε μια ποικιλία πλαισίων. Το γυναικείο ισοδύναμο είναι **Βασίλισσα**, ο οποίος τίτλος δίνεται επίσης στη σύζυγο ενός βασιλιά. Υπήρξαν σπάνιες εξαιρέσεις, όπως η Γιαντβίγκα της Πολωνίας και η Μαρία της Ουγγαρίας, που στέφθηκαν ως Βασιλιάς της Πολωνίας και Βασιλιάς της Ουγγαρίας αντίστοιχα κατά τη διάρκεια του 1380 όπου ο τίτλος δινόταν επίσης και στη σύζυγο του βασιλιά.

## Σύγχρονοι βασιλιάδες
Επί του παρόντος δεκαπέντε βασιλιάδες αναγνωρίζονται ως αρχηγοί κρατών. Οι περισσότεροι από αυτούς είναι αρχηγοί κρατών συνταγματικών μοναρχιών. Οι βασιλείς που εξουσιάζουν σε απόλυτες μοναρχίες είναι ο Βασιλιάς της Σαουδικής Αραβίας, ο Βασιλιάς του Μπαχρέιν και ο Βασιλιάς του Εσουατίνι.

## Δείτε ακόμη
*Βασιλική οικογένεια
*Βασιλεύς
*Σάχης

## Παραπομπές

## Πηγές
*Thomas J. Craughwell, *5,000 Years of Royalty: Kings, Queens, Princes, Emperors & Tsars* (2009).
*David Cannadine, Simon Price (eds.), *Rituals of Royalty: Power and Ceremonial in Traditional Societies* (1992).
*Jean Hani, *Sacred Royalty: From the Pharaoh to the Most Christian King* (2011).

## Εξωτερικοί σύνδεσμοι
*
*

Κατηγορία:Βασιλικοί τίτλοι
Ανθότυρος

thumb|right|270px
Ο **ανθότυρος** είναι ελληνικό παραδοσιακό τυρί, το οποίο παρασκευάζεται με προσθήκη  αιγοπρόβειου  γάλακτος η κρέμας γάλακτος σε τυρόγαλα πρόβειο η κατσικίσιο. Διατίθεται στην αγορά φρέσκος η αποξηραμένος σε μορφή σφαιρικού η κόλουρου κώνου με χρώμα λευκό έως υπόλευκο, με συμπαγή υφή (χωρίς οπές). Παρασκευάζεται περίπου όπως το ιταλικό τυρί ρικότα.

## Τύποι ανθότυρου
Ο φρέσκος ανθότυρος είναι μαλακό κρεμώδες τυρί ακριβώς ίδιος στην όψη και την υφή με την μυζήθρα. Διακρίνεται από την φρέσκια μυζήθρα ως προς την γεύση. Περιέχει μικρό σχετικά ποσοστό λιπαρών και καταναλώνεται νωπός ως επιτραπέζιος ή σαν υλικό στη μαγειρική-ζαχαροπλαστική στις παραδοσιακές κουζίνες (καλτσούνια κ.λπ).

Ο ξηρός έχει ιδιαίτερη γεύση και χαμηλά λιπαρά. Τρώγεται ωμός σε σαλάτα ή τριμμένος  σε ζυμαρικά.

## Παραπομπές


## Εξωτερικοί σύνδεσμοι

*''ΑΝΘΟΤΥΡΟ - ANTHOTYRO''

Κατηγορία:Μαλακά τυριά
Κατηγορία:Ελληνικά τυριά
Κατηγορία:Τυριά πρόβειου γάλακτος
Κατηγορία:Τυριά κατσικίσιου γάλακτος
Κατηγορία:Τυριά από τυρόγαλο
Χερσόνησος Μπάχα Καλιφόρνια

thumb|250px|Δορυφορική άποψη της χερσονήσου
Η **Χερσόνησος Μπάχα Καλιφόρνια** βρίσκεται στο βορειοδυτικό Μεξικό. Η χερσόνησος χωρίζει τον Ειρηνικό Ωκεανό από τον κόλπο της Καλιφόρνια. Η χερσόνησος εκτείνεται επί 1247 χιλιόμετρα, από το Μεξικάλι στα βόρεια, μέχρι το Ακρωτήριο του Αγίου Λουκά (Cabo San Lucas) στα νότια. Έχει συνολική έκταση 143.390 τετραγωνικά χιλιόμετρα. Η ακτογραμμή της έχει συνολικό μήκος περίπου 3000 χιλιόμετρα και περιλαμβάνει 65 περίπου νησιά. Η χερσόνησος χωρίζεται από την ηπειρωτική χώρα του Μεξικού από τον κόλπο της Καλιφόρνια και τον ποταμό Κολοράντο.

Η χερσόνησος χωρίζεται σε δύο πολιτείες, την Μπάχα Καλιφόρνια στο βόρειο τμήμα της με πρωτεύουσα το Μεξικάλι και τη Νότια Μπάχα Καλιφόρνια στο νότιο τμήμα της με πρωτεύουσα τη Λα Πας.

## Γεωλογία
Η  **Χερσόνησος Μπάχα Καλιφόρνια** κάποτε αποτελούσε μέρος της βορειοαμερικάνικης τεκτονικής πλάκας, κομμάτι της οποίας παραμένει το υπόλοιπο Μεξικό. Πριν από περίπου 12 με 15 εκατομμύρια χρόνια ξεκίνησε ο αποχωρισμός της.  Τώρα είναι μέρος της πλάκας του Ειρηνικού και απομακρύνεται από την υπόλοιπη χώρα με κατεύθυνση βόρειο-βορειοδυτική.  

## Παραπομπές


## Εξωτερικοί σύνδεσμοι
* 

Μπαχα Καλιφορνια
Κατηγορία:Γεωγραφία του Μεξικού
Άγγελος Κούβελος

Ο **Άγγελος Κούβελος** (Αθήνα, 1899 - 17 Αυγούστου 1975) ήταν Έλληνας πολιτικός, δήμαρχος του Αιγάλεω κατά την τριετία 1946 - 1949, διορισμένος από το Λαϊκό Κόμμα.

Απόφοιτος της *Ανωτάτης Εμπορικής* και ελεύθερος επαγγελματίας, αλλά και αθλητής (αγωνίσθηκε σαν τερματοφύλακας στον Π.Ο. Γουδί  ) ο Άγγελος Κούβελος υπήρξε μέλος του Λαϊκού Κόμματος και πολιτικοποιημένος από νωρίς. Ήταν ο νεώτερος εκλεγείς δημοτικός σύμβουλος Αθηναίων, με το συνδυασμό του Κ. Κοτζιά στις Δημοτικές εκλογές του 1934.

Διορίσθηκε στις 14 Ιουνίου του 1946, ως ο 6ος στα χρονικά ανώτατος άρχοντας της πόλης του Αιγάλεω. Από τους πρώτους μήνες της θητείας του, συμμετείχε σε κοινωνικές δράσεις και πρωτοβουλίες που αφορούσαν και ζητήματα πέραν της τυπικής αρμοδιότητάς του. Βοήθησε επίσης, στη βελτίωση των αθλητικών υποδομών της ποδοσφαιρικής ομάδας του Αιγάλεω Α.Ο., όντας ένθερμος φίλαθλος Για τη συμβολή του αυτή, όπως και για την ανάπτυξη της τοπικής αυτοδιοίκησης τιμήθηκε από το Δήμο Αιγάλεω με αναμνηστικό μετάλλιο σχετικά με τις υπηρεσίες του κατά την περίοδο 1951 - 1967

Ήταν θείος του φίλαθλου αθλητικού παράγοντα και επιχειρηματία Ισίδωρου Κούβελου. Έχει αποκτήσει δυο κόρες, την Ελένη και την Μαρίζα. Απεβίωσε το 1975, σε ηλικία 76 ετών.

## Παραπομπές


Κατηγορία:Δήμαρχοι Αιγάλεω
Τυρόγαλα

160px|thumb|right|Τυρόγαλο
Το **τυρόγαλα** ή **τυρόγαλο** ή ο **ορός γάλακτος** είναι το διάλυμα που προκύπτει κατά τη διάρκεια της τυροκόμησης και πιο συγκεκριμένα είναι το υγρό που απομένει μετά την πήξη του γάλακτος και την απομάκρυνση του στερεού τυροπήγματος. Το διάλυμα είναι όξινο λόγω του γαλακτικού οξέος που περιέχει. Το τυρόγαλα έχει διάφορες χρήσεις, μεταξύ άλλων στη γαλακτοβιομηχανία ως πρόσθετο στη διαδικασία τυποποίησης γάλακτος, ως συμπλήρωμα διατροφής, καθώς και ως πηγή πρωτεϊνών. Με την κατάλληλη επεξεργασία του τυρόγαλου προκύπτει τα νωπά τυριά τύπου μυζήθρας. Το τυρόγαλα αποτελεί απόβλητο της τυροκομίας, ιδιαίτερα επιβλαβές για το περιβάλλον όταν δεν γίνεται σωστή διαχείρισή του.

## Παραπομπές


## Εξωτερικοί σύνδεσμοι
* 

Κατηγορία:Γαλακτοκομικά προϊόντα
Κατηγορία:Βιομηχανία τροφίμων
Ρόμπερτ Αμεεράλι

Ο **Ρόμπερτ Λέο Αντόνιους Αμμεράλι** (Robert Ameerali, 16 Αυγούστου 1961-) είναι οικονομολόγος και πολιτικός από το Σουρινάμ. Γεννήθηκε στην πρωτεύουσα της χώρας Παραμαρίμπο. Υπήρξε αντιπρόεδρος του Σουρινάμ από τις 12 Αυγούστου 2010 ως την ίδια ημερομηνία του 2015. Πρωτύτερα ήταν πρόεδρος του Εμπορικού Επιμελητηρίου (*Kamer van Koophandel en Fabrieken*).  Επιλέχθηκε για αντιπρόεδρος από το Κόμμα Γενικής Απελευθέρωσης και Ανάπτυξης (Algemene Bevrijdings- en Ontwikkelingspartij, ABOP).  

## Παραπομπές


Αμεεραλι Ρ
Χουάν Αφάρα

Ο **Χουάν Αφάρα** (*Juan Eudes Afara Maciel*, γενν. 19 Αυγούστου 1960) είναι Παραγουανός πολιτικός,  αντιπρόεδρος της χώρας από το 2013 ως το 2018. Ανέλαβε καθήκοντα τον Αύγουστο του 2013. Είναι επίσης και μέλος του Κόμματος του Κολοράδο.

Γεννήθηκε στη Σάντα Ρόσα. Ολοκλήρωσε την πρωτοβάθμια εκπαίδευσή του στο Clementine Irrazábal και την δευτεροβάθμια στο Σαν Μπλάς. Ολοκλήρωσε τις σπουδές του όταν αποφοίτησε στις Περιβαλλοντικές Επιστήμες στο Τεχνικό Πανεπιστήμιο Μάρκετινγκ και Ανάπτυξης στο Σαν Μπλάς.

Διετέλεσε δημοτικός σύμβουλος στην περιοχή του Τομάς Ρομέρο Περέιρα το 1985. Στη συνέχεια έγινε δήμαρχος της ομώνυμης πόλης το 1987 με 1989. Το 1996 επανεξελέγη σε αυτό το αξίωμα, και μεταξύ του 1996 και του 2001.

Ήταν υποψήφιος κυβερνήτης το 2002 στο Ιταπούα με το Ρεπουμπλικανικό Εθνικό κόμμα ένωσης του Κολοράδο. Εξελέγη το 2008 σε αυτό το αξίωμα από τον Αύγουστο και υπηρέτησε ως τον Οκτώβριο του 2012. Μετά την παραίτηση από αυτό το αξίωμα δήλωσε συμμετοχή στις επερχόμενες προεδρικές εκλογές για το αξίωμα του αντιπροέδρου με το κόμμα του Κολοράδο.

Τον Απρίλιο του 2018 ο Αφάρα αποχώρησε από την αντιπροεδρία και ήταν υποψήφιος γερουσιαστής.

## Παραπομπές


Αφαρα
Πρωτάθλημα πετοσφαίρισης Α' εθνικής κατηγορίας ανδρών 1989-1990

Το πρωτάθλημα Ελλάδας βόλεϊ ανδρών της περιόδου 1989–90 ήταν το τελευταίο που διεξήχθη ως ενιαία Α΄ Εθνική Κατηγορία πριν την οριστική διάσπαση της σε Α1 και Α2 από την επόμενη περίοδο. Λόγω αυτής της διάσπασης, οι ομάδες της ανώτερης κατηγορίας μειώθηκαν από 12 σε 10. Έτσι οι δύο τελευταίες ομάδες υποβιβάστηκαν στην Α2, ενώ οι ομάδες των θέσεων 9 και 10 έδωσαν αγώνες μπαράζ με τους δύο πρωταθλητές της Β' Εθνικής (Ζαφειράκη Νάουσας και Α.Γ.Σ. Ιωαννίνων).

## Χρονικό του πρωταθλήματος
Μεγάλα φαβορί του πρωταθλήματος ήταν και πάλι οι Ολυμπιακός και Παναθηναϊκός, και το πρωτάθλημα φαινόταν ότι θα κριθεί στους μεταξύ τους αγώνες όπως και τα προηγούμενα χρόνια, καθώς η τελευταία φορά που είχαν χάσει από κάποια άλλη ομάδα ήταν την περίοδο 1986–87 όταν ο Ολυμπιακός είχε ηττηθεί από τον Άρη.

Ο Παναθηναϊκός πήρε μεγάλο προβάδισμα για τον τίτλο, καθώς μόλις την δεύτερη αγωνιστική επικράτησε εκτός έδρας του μεγάλου αντιπάλου του με 0–3 (13-15, 11-15, 4-15), μια νίκη που ήταν η πρώτη των πρασίνων στην έδρα του Ολυμπιακού σε αγώνες πρωταθλήματος μετά την περίοδο 1981-82. Στο δεύτερο γύρο ο Ολυμπιακός "απάντησε", καθώς επικράτησε στο κλειστό της Λεωφόρου με 1–3 (12-15, 7-15, 15-10, 9-15). Με τους δύο αντιπάλους ισόβαθμους, το πρωτάθλημα φαινόταν ότι θα κρίθει σε αγώνα μπαράζ, όμως την 16η αγωνιστική ο Παναθηναϊκός γνώρισε αναπάντεχη ήττα στην Αλεξανδρούπολη με 3-2 σετ από τον Εθνικό. Αύτη ήταν μάλιστα η πρώτη ήττα για τον Παναθηναϊκό στο πρωτάθλημα από οποιαδήποτε ομάδα εκτός του Ολυμπιακού, μετά την περίοδο 1980-81. Έτσι ο Ολυμπιακός χωρίς άλλες απώλειες βαθμών, έφτασε στην κατάκτηση του τέταρτου συνεχόμενου πρωταθλήματος.

## Βαθμολογία

*Ο Πανελλήνιος είχε μία ήττα με μηδενισμό.

## Αποτελέσματα

## Αγώνες μπαράζ
Οι αγώνες μπαράζ για τις δύο τελευταίες θέσεις στην Α1 της επόμενης περιόδου, διεξήχθησαν στις Σέρρες από 11 έως 13 Μαΐου του 1990. Οι δύο ομάδες της Β' Εθνικής κατέλαβαν της δύο πρώτες θέσεις και κέρδισαν την άνοδο τους στην Α1.

## Πηγές
* Αθλητική Ηχώ 2/4/1990, 3/4, 4/4, 7/4, 3/5, 14/5, 15/5.



1989 1990
Κατηγορία:Πετοσφαίριση το 1989
Κατηγορία:Πετοσφαίριση το 1990
Πρωτάθλημα πετοσφαίρισης Α1 εθνικής κατηγορίας ανδρών 1990-1991

Το πρωτάθλημα Ελλάδας βόλεϊ ανδρών της περιόδου 1990–91 ήταν το πρώτο που διεξήχθη ως Α1 Εθνική κατηγορία μετά τη διάσπαση της Α΄ Εθνικής σε Α1 και Α2. Στο πρωτάθλημα μετείχαν δέκα όμαδες. Μετά το τέλος της κανονικής περιόδου διεξήχθησαν για πρώτη φορά τα πλέι οφ με τη μορφή που είναι γνωστά μέχρι σήμερα. Σε αυτά μετείχαν και οι δύο πρώτες ομάδες της Α2, οι Ελληνικά Ναυπηγεία και Εθνικός Αλεξανδρούπολης. Το πρωτάθλημα κατέκτησε εύκολα ο Ολυμπιακός, παραμένοντας αήττητος και στους είκοσι αγώνες που έδωσε.

## Κανονική περίοδος
### Βαθμολογία

### Αποτελέσματα

## Play off
Στα πλέι οφ μετείχαν οι οκτώ πρώτες ομάδες της Α1 και οι δύο πρώτες της Α2. Οι ομάδες της Α1 μετέφεραν τα μεταξύ τους αποτελέσματα από την κανονική περίοδο και οι σειρές τους κρίθηκαν στις τρεις νίκες. Οι σειρές όπου ομάδες της Α1 αντιμετώπισαν ομάδες της Α2 κρίθηκαν στις δύο νίκες.

### Α΄ φάση
Η Α΄ φάση των πλέι οφ διεξήχθη με έναν ανορθόδοξο τρόπο. Οι ΠΑΟΚ και Ηρακλής, αν και κατέλαβαν ψηλότερη θέση από τους Ιωνικό και ΑΓΣΙ, αντιμετώπισαν δυσκολότερους αντιπάλους. Συγκεκριμένα ο ΠΑΟΚ (5ος) και ο Ηρακλής (6ος) αντιμετώπισαν τον Άρη (3ος) και την Ορεστιάδα (4η), με τις σειρές να κρίνονται στις τρεις νίκες συμπεριλαμβανομένων των αγώνων της κανονικής περιόδου. Ο Ιωνικός (7ος) και ο ΑΓΣΙ (8ος) αντιμετώπισαν τις ομάδες της Α2, με τις σειρές αυτές να κρίνονται στις δύο νίκες χωρίς μεταφορά αγώνων, καθώς οι ομάδες δεν άνηκαν στην ίδια κατηγορία και δεν είχαν αναμετρηθεί ξανά. Ως αποτέλεσμα οι ΠΑΟΚ και Ηρακλής αποκλείστηκαν νωρίτερα από τους Ιωνικός και ΑΓΣΙ και κατατάχθηκαν σε χαμηλότερη θέση, αν και ήταν καλύτεροι στην κανονική περίοδο και αποκλείστηκαν από τις ίδιες ομάδες στα πλέι οφ (Άρη και Όρεστιάδα).

### Β΄ φάση

### Ημιτελικοί

### Μικρός τελικός

### Μεγάλος τελικός

#### Ο τελικός

## Τελική κατάταξη
Τα πρώτα τρία χρόνια της Α1 Εθνικής δεν υπήρχε επισήμως τελική κατάταξη για τις ομάδες εκτός της πρώτης τετράδας. Οι ομάδες που αποκλείστηκαν στην ίδια φάση των πλέι οφ, αναφέρονται μεταγενέστερα ότι κατέλαβαν την ίδια θέση.

## Πηγές
*Αθλητική Ηχώ 4/2/1991, 9/2, 16/2, 19/2, 24/2 έως 28/3.



1990 1991
Κατηγορία:Πετοσφαίριση το 1990
Κατηγορία:Πετοσφαίριση το 1991
Πάουλο Κάμπος

Ο **Πάουλο Λουίς Κάμπος** (Paulo Luiz Campos) είναι Βραζιλιάνος προπονητής ποδοσφαίρου, γεννήθηκε στις 20 Φεβρουαρίου 1957 στο Νιτερόι του Ρίο ντε Τζανέιρο. Έχει εργαστεί σε πολλές ομάδες και στις αρχές του 2015 διετέλεσε προπονητής στον Άρη Θεσσαλονίκης.

Ξεκίνησε τη σταδιοδρομία ως προπονητής το 1981 μόλις στα 24 του χρόνια, κι έκτοτε αποτέλεσε έναν πραγματικό γυρολόγο αλλάζοντας 35 συλλόγους σε όλα τα μήκη και πλάτη του πλανήτη (από την πατρίδα του Βραζιλία μέχρι τη Μέση Ανατολή σε Σαουδική Αραβία, Ηνωμένα Αραβικά Εμιράτα, Κατάρ, Κουβέιτ και την Αφρική σε Νιγηρία, Σουδάν, Λιβερία και Γκάνα), ενώ το πιο επιφανές πέρασμά του ήταν από τη Ρεάλ Μαδρίτης όταν υπήρξε βοηθός του Βαντερλέϊ Λουξεμπούργκο.

Στη χώρα μας πέρασε από πέντε συλλόγους (Αστέρας Τρίπολης, Ατρόμητος, Άρης, Πανσερραϊκός, Πλατανιάς), με τον μακροβιότερο σταθμό της θητείας του στους πάγκους να είναι ο Αστέρας, τον οποίο ανέλαβε τον Ιανουάριο του 2007 στη δεύτερη κατηγορία, και τον ανέβασε αμέσως για πρώτη φορά στην ιστορία του στα μεγάλα σαλόνια.

## Τίτλοι
;Αλ Σαμπάμπ
* Πρέμιερ Λιγκ Σαουδικής Αραβίας: 1990-91
* Αραβικό Σούπερ Καπ: 2000

;Αλ Ραγιάν ΣΚ
* Κύπελλο Διαδόχου Πρίγκιπα Κατάρ: 2001

;Αστέρας Τρίπολης
* Β΄ Εθνική: 2006-07

;Αλ Χιλάλ Ομντουρμάν
* Πρέμιερ Λιγκ Σουδάν: 2010

## Παραπομπές


Κατηγορία:Βραζιλιάνοι προπονητές ποδοσφαίρου
Κατηγορία:Προπονητές ποδοσφαίρου Εθνικής Λιβερίας
Κατηγορία:Προπονητές ποδοσφαίρου Αλ Ραγιάν ΣΚ
Κατηγορία:Προπονητές ποδοσφαίρου Αλ Αχλί Ντουμπάι
Κατηγορία:Προπονητές ποδοσφαίρου Κλούμπε Νάουτικο Καπιμπαρίμπε
Κατηγορία:Προπονητές ποδοσφαίρου Μοζί Μιρίμ Εσπόρτε Κλούμπε
Κατηγορία:Προπονητές ποδοσφαίρου Παρανά Κλούμπε
Κατηγορία:Προπονητές ποδοσφαίρου Σάο Κριστοβάο ντε Φουτεμπόλ ε Ρεγκάτας
Κατηγορία:Προπονητές ποδοσφαίρου Φλουμινένσε Φούτμπολ Κλαμπ
Κατηγορία:Προπονητές ποδοσφαίρου Αλ Σαϊλία ΣΚ
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές ποδοσφαίρου Αστέρα Τρίπολης
Stalingrad (άλμπουμ)

***Stalingrad*** είναι ο τίτλος του 13ου στούντιο άλμπουμ του γερμανικού metal συγκροτήματος Accept, το οποίο κυκλοφόρησε μέσω της "Nuclear Blast" στις 6 Απριλίου 2012. Η ηχογράφηση και η παραγωγή του Άντι Σνιπ ολοκληρώθηκαν στις αρχές του 2012.

Το άλμπουμ ανέβηκε στο Top-10 των φινλανδικών, γερμανικών, ουγγρικών και σουηδικών τσαρτ, ενώ ήταν το πρώτο άλμπουμ του συγκροτήματος που κατάφερε να μπει στο Top-100 του Billboard στις Ηνωμένες Πολιτείες μετά το "*[[Metal Heart]]*" του 1985.

Οι κριτικές για τον δίσκο ήταν θετικές με το "Allmusic" να του δίνει 3,5 / 5 αστέρια και το "Metal Storm" 8,1 / 10.

To "*Stalingrad*" κυκλοφόρησε και σε ειδική έκδοση με επιπλέον DVD, το οποίο περιελάμβανε τρία τραγούδια βιντεοσκοπημένα στο Bang Your Head!!! festival του 2011, δύο τραγούδια από το φεστιβάλ Masters of Rock του 2010 και τα δύο βίντεο κλιπ του προηγούμενου τους άλμπουμ, "*[[Blood of the Nations]]*".

## Τραγούδια του δίσκου
**1. Hung, Drawn and Quartered** *(Hoffmann, Tornillo, Baltes)* - 4:35
**2. Stalingrad** *(Hoffmann, Tornillo, Baltes)* - 5:59
**3. Hellfire** *(Hoffmann, Tornillo, Baltes)* - 6:07
**4. Flash to Bang Time** *(Hoffmann, Tornillo, Baltes)* - 4:06
**5. Shadow Soldiers** *(Hoffmann, Tornillo, Baltes)* - 5:47
**6. Revolution** *(Hoffmann, Tornillo, Baltes)* - 4:08
**7. Against the World** *(Hoffmann, Tornillo, Baltes)* - 3:36
**8. Twist of Fate** *(Hoffmann, Tornillo, Baltes)* - 5:30
**9. The Quick and the Dead** *(Hoffmann, Tornillo, Baltes)* - 4:25
**10. The Galley** *(Hoffmann, Tornillo, Baltes)* - 7:21

## Θέσεις τσαρτ
***Stalingrad*** *(άλμπουμ)*

***Επίσημη κυκλοφορία: [[6 Απριλίου]] [[2012]]***

## Τα μέλη των Accept
Το "*Stalingrad*" ηχογραφήθηκε από τους εξής μουσικούς:
* **[[Μαρκ Τορνίλο]]** - φωνητικά
* **[[Βολφ Χόφμαν]]** - κιθάρα
* **[[Χέρμαν Φρανκ]]** - κιθάρα
* **[[Πέτερ Μπάλτες]]** - μπάσο
* **[[Στέφαν Σβάρτσμαν]]** - τύμπανα

## Παραπομπές


## Πηγές
* Stalingrad - Accept | Songs, Reviews, Credits, Awards | AllMusic
* Accept - Stalingrad - Metal Storm
* Accept - Stalingrad - Reviews - Encyclopaedia Metallum: The Metal Archives

Κατηγορία:Άλμπουμ του 2012
Κατηγορία:Άλμπουμ των Accept
Λαχανιά Ρόδου

Η **Λαχανιά** είναι οικισμός στην Ρόδο και τα Δωδεκάνησα.

## Γενικά στοιχεία
Η Λαχανιά βρίσκεται στο νότιο τμήμα του νησιού, προς τις ανατολικές ακτές του και κοντά στο ακρωτήριο Ίστρος. Είναι κτισμένη στους πρόποδες του όρους *Κοπανά *σε υψόμετρο 70 μέτρων από την επιφάνεια της θάλασσας. Διοικητικά είναι έδρα της ομώνυμης κοινότητας (μαζί με το Πλημμύρι και τη Χήνα) που υπάγεται στη δημοτική ενότητα Νότιας Ρόδου του Δήμου Ρόδου και απέχει περίπου 65 χλμ. από το κέντρο της πρωτεύουσας του νησιού.

Το χωριό λόγω της γεωγραφικής του θέσης παρέχει εξαιρετική πανοραμική θέα που φτάνει έως και τη θάλασσα. Ο φυσικός κόλπος της κοντινής παραλίας Πλημμύρι (στα ανατολικά) κατέχει μεγάλη οικολογική σημασία, καθώς αποτελεί καταφύγιο για την αναπαραγωγή της θαλάσσιας χελώνας *[[Caretta caretta]]*.

Στο κέντρο του χωριού το 1848 οικοδομήθηκε ο Ιερός ναός του Αγίου Γεωργίου, του οποίου το καμπαναριό μετά από αλλεπάλληλες επεμβάσεις, τελικά ανακατασκευάστηκε το 2008. Η πλατεία του χωριού χρησιμοποιήθηκε για το γύρισμα διαφόρων σκηνών της ταινίας του 1987 "High Season" («Οι ερωτικές διακοπές μιας σαραντάρας») με τις Ζακλίν Μπισέ και Ειρήνη Παπά. Στην έκταση που καταλαμβάνει, υπάρχουν πολλά παλιά μοναστήρια με πιο γνωστό αυτό της Ζωοδόχου Πηγής.

## Παραπομπές


Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Ιταλικό Πολεμικό Ναυτικό

Το **Ιταλικό Πολεμικό Ναυτικό** (ιταλικά: *Marina Militare*, MM) αποτελεί το πολεμικό ναυτικό της Ιταλικής Δημοκρατίας. Είναι ένας από τους τέσσερις κλάδους των Ιταλικών Ενόπλων Δυνάμεων. Το 2014 το Ιταλικό Ναυτικό είχε 30.923 ενεργό προσωπικό και 63 πολεμικά πλοία.

## Στόλος
### Υποβρύχια

### Αεροπλανοφόρα

### Αμφίβια πολεμικά πλοία

### Φρεγάτες και αντιτορπιλικά

## Δείτε επίσης
* Ιταλική Ακτοφυλακή

## Παραπομπές


## Εξωτερικοί σύνδεσμοι

*   / 

Κατηγορία:Ιταλικό Ναυτικό
Η γειτονιά μας (τηλεοπτική σειρά)

***Η γειτονιά μας*** (24 Φεβρουαρίου 1972 - 20 Οκτωβρίου 1977) ήταν ελληνική τηλεοπτική σειρά, παραγωγής της εταιρείας Αστήρ TV και διάρκειας 6 κύκλων, που παίχτηκε από τον σταθμό της ΥΕΝΕΔ, συνολικής διάρκειας 550 εβδομαδιαίων επεισοδίων, το καθένα εκ των οποίων ήταν ημίωρο.

Σεναριογράφος της σειράς, που γνώρισε πολύ μεγάλη δημοφιλία με αποκορύφωμα τη σεζόν 1974 - 1975 (όταν ήταν στην πρώτη θέση της τηλεθέασης) ήταν ο Κώστας Πρετεντέρης, ενώ υπεύθυνοι σκηνοθεσίας ήταν ο Πέτρος Λεωκράτης και ο Μεγακλής Βιντιάδης. Η σειρά ήταν γυρισμένη εξ ολοκλήρου στο Studio ATA και μάλιστα ο ηθοποιός Βάσος Ανδριανός είχε παρουσιάσει το αρχικό επεισόδιο, διατυπώνοντας την εξής ευχή: "*Σας καλωσορίζουμε σήμερα με τη νέα εκπομπή μας, από το στούντιο ΑΤΑ, ελπίζοντας να μην πάτε... 'άτα' αλλά να μας παρακολουθήσετε*".
## Υπόθεση

Αποτελεί ηθογραφία εποχής, δοσμένη μέσα από τις καθημερινές ιστορίες ανθρώπων σε μια γειτονιά της Αθήνας, κατά τη διάρκεια μιας μεταβαλλόμενης εποχής (μεταπολίτευση, κοινωνικές και επαγγελματικές ανακατατάξεις, αλλαγή ηθών, συνηθειών κλπ).

## Ηθοποιοί

Στη σειρά έλαβαν μέρος πάρα πολλοί ηθοποιοί, ερμηνεύοντας, οι περισσότεροι, χαρακτηριστικούς ρόλους. Βασικός πρωταγωνιστής ήταν ο Μάκης Δεμίρης, που υποδυόταν τον ιδιοκτήτη καφενείου *Μάκη Κατσαούνη*, μαγαζί το οποίο δέσποζε στη γειτονιά, απέναντι από το παλαιό αρχοντικό του ζεύγους *Δελακοβία*, τους οποίους ερμήνευαν ο Γιάννης Αργύρης και η Μαρία Φωκά. Άλλους, σημαντικούς χαρακτήρες της υπόθεσης του σίριαλ ενσάρκωναν οι Σάσα Καστούρα (*Σάσα*, κομμώτρια, μνηστή του Μάκη), Κώστας Καφάσης (*Ιωνάθαν Κατσαούνης*), Μπάμπης Ανθόπουλος (*Φανούρης Δογαράς*, ψιλικατζής), Γιάννης Βογιατζής (*Αντωνάκης Σκερντεμπές*, καφετζής), Μαίρη Χαλκιά (*Ρέα Κατσιφάρα*), Γιώργος Βουτσίνος (*Φαίδων*), Τζένυ Ζαχαροπούλου (*Γεωργία*), Γιώργος Ζαχαριάδης (*Νάσος*), Βασίλης Μαλούχος (*Αργύρης*), Νίκος Μπακογιάννης (*Κούλης*), Βάσος Ανδριανός (εγγονός *Δελακοβίας*), Χρήστος Ζορμπάς, Ανδρέας Φιλιππίδης (*Κασσανδρής*), Κούλα Αγαγιώτου, Δημήτρης Μπισλάνης, Νέλλη Γκίνη (*Μαρίνα*, τραγουδίστρια), Τόνια Καζιάνη, Πέτρος Πανταζής (κ*απετάν-Γιασός*), Μαίρη Μεταξά (*Θεοδώρα*), Κική Διόγου, Γιάννης Σμυρναίος, Τίμος Περλέγκας, Σούλη Σαμπάχ (*κυρία Σκερντεμπέ*), Νίτσα Μαρούδα, Νόρα Βαλσάμη (*ηθοποιός*), Λευτέρης Ελευθεριάδης, Χρήστος Βαλαβανίδης, Κώστας Δίγκας, Άννα Κυριακού, Πάρης Λαμπράκος, Καίτη Τριανταφύλλου, Δήμητρα Νομικού, Δήμητρα Ζέζα (*Ειρήνη Κατσαούνη*)κ.ά.

## Παραπομπές


## Εξωτερικοί σύνδεσμοι

* ''Η γειτονιά μας'' στην IMDb 

Κατηγορία:Τηλεοπτικές σειρές ΥΕΝΕΔ
Κατηγορία:Ελληνικές κωμικές τηλεοπτικές σειρές
Στρατιωτικό αεροσκάφος

Το **στρατιωτικό αεροσκάφος** είναι οποιοδήποτε αεροσκάφος σταθερών πτερύγων ή αεροσκάφος περιστροφικών πτερυγίων το οποίο λειτουργεί σε ένοπλες δυνάμεις οποιουδήποτε τύπου. Το στρατιωτικό αεροσκάφος μπορεί να είναι είτε μαχητικό είτε μη μαχητικό.

*Τα μαχητικά αεροσκάφη είναι σχεδιασμένα ώστε να καταστρέφουν τους εχθρικούς στόχους χρησιμοποιόντας δικό τους εξοπλισμό. Συνήθως αυτά τα αεροσκάφη αναπτύσσονται και χρησιμοποιούνται από στρατιωτικές δυνάμεις. 
*Τα μη μαχητικά αεροσκάφη δεν είναι σχεδιασμένα για μάχη ως πρωταρχική λειτουργία τους, όμως μπορούν να χρησιμοποιούν όπλα για αυτοάμυνα. Αυτά χρησιμοποιούνται κυρίως σε υποστηρικτικούς ρόλους, ενώ μπορούν να αναπτυχθούν είτε από στρατιωτικές δυνάμεις είτε από πολιτικούς οργανισμούς.

## Πηγές
*Arms Diffusion: The Spread of Military Innovations in the International System, Thomas W. Zarzecki, Psychology Press, 2002 ISBN 978-0415935142

## Εξωτερικοί σύνδεσμοι
*
Αναγνωριστικό αεροσκάφος

**Αναγνωριστικό** ή **κατασκοπευτικό** είναι ένα, επανδρωμένο ή μη, στρατιωτικό αεροσκάφος το οποίο είναι σχεδιασμένο και ικανό να εκτελεί εναέρια αναγνώριση στόχων. Δηλαδή, έχει ρόλο να συλλέγει φωτογραφικό ή ηχητικό υλικό και να προχωράει σε ειδικές μετρήσεις.

Σήμερα ο περισσότερος στρατηγικός ρόλος των αναγνωριστικών αεροσκαφών έχει περάσει στους δορυφόρους, αλλά και στα μη επανδρωμένα ιπτάμενα οχήματα (UAV).

## Παραπομπές


Κατηγορία:Τύποι αεροσκαφών
Βασίλειος Ξύδης

Ο **Βασίλειος Ξύδης** (3 Ιανουαρίου 1938) είναι Έλληνας πολιτικός και υποναύαρχος ε.α. του Πολεμικού Ναυτικού.

## Βιογραφία
Γεννήθηκε στην Τρίπολη Αρκαδίας το 1938. Αποφοίτησε από τη Σχολή Ναυτικών Δοκίμων ως Μάχιμος Σημαιοφόρος και κατά την υπηρεσία του στο Πολεμικό Ναυτικό υπηρέτησε μέχρι την αποστρατεία του σε όλους τους τύπους των πλοίων, ως Αξιωματικός και ως Κυβερνήτης, και σε πολλές επιτελικές θέσεις στην Ελλάδα και στο ΝΑΤΟ (Βέλγιο-Διεύθυνση Επιχειρήσεων Στρατηγείου Ευρώπης).

Είναι απόφοιτος της Ναυτικής Σχολής Πολέμου και της Σχολής Εθνικής Αμύνης καθώς και Σχολών των Η.Π.Α., από τις οποίες έλαβε πτυχία Οργάνωσης και Διοίκησης Προσωπικού και National Security Management. Ομιλεί την αγγλική γλώσσα.

Κατά την 4ετία 2003-2006 διετέλεσε μέλος του Διοικητικού Συμβουλίου της Τοπικής Ένωσης Δήμων & Κοινοτήτων Αττικής (Τ.Ε.Δ.Κ.Ν.Α) και του Εποπτικού Συμβουλίου της Κεντρικής Ένωσης Δήμων και Κοινοτήτων Ελλάδος (Κ.Ε.Δ.Κ.Ε.). Το Σεπτέμβριο 2011 εξελέγη μέλος του Διοικητικού Συμβουλίου της Περιφερειακής Ένωσης Δήμων Αττικής (Π.Ε.Δ.Α.) και το Δεκέμβριο 2011 εξελέγη μέλος του Διοικητικού Συμβουλίου του Ειδικού Διαβαθμιδικού Συνδέσμου Νομού Αττικής (Ε.Δ.Σ.Ν.Α.).

Είναι από τα ιδρυτικά μέλη της Ένωσης Δημάρχων Αττικής και μέλος της Αθηναϊκής Λέσχης.

Είναι παντρεμένος με τη Χρύση Παπαδάκη.

## Πολιτική σταδιοδρομία
Στις Δημοτικές Εκλογές 1986 και 1990 εξελέγη Δημοτικός Σύμβουλος και κατά τη διετία 1989-1990 διετέλεσε Πρόεδρος του Δημοτικού Συμβουλίου Παπάγου. Επίσης διετέλεσε επί διετία Γεν. Γραμματέας του Πολιτιστικού Κέντρου Παπάγου, του οποίου υπήρξε εμπνευστής και δημιουργός.

Το 1994 εξελέγη Δήμαρχος Παπάγου και επανεξελέγη στο αξίωμα αυτό στις δημοτικές εκλογές του 1998, 2002 και 2006. Ως Δήμαρχος, διετέλεσε επί σειρά ετών Πρόεδρος των Διοικητικών Συμβουλίων των Νομικών Προσώπων του Δήμου Παπάγου, πολλών των οποίων είναι ο ιδρυτής του (Δημοτικού Αθλητικού Οργανισμού Παπάγου, Δημοτικής Επιχείρησης, Ιδρύματος Κοινωνικής Μέριμνας Παπάγου, Αρχείου – Μουσείου Παλαιών Χαρτών & Χαρακτικών κλπ).

Το 2010 εξελέγη πρώτος Δήμαρχος του ενιαίου Καλλικρατικού Δήμου Παπάγου – Χολαργού. Στις 31 Αυγούστου 2014, ολοκληρώνοντας τη θητεία του ως πρώτος Δήμαρχος Παπάγου-Χολαργού, αποσύρθηκε από τη πολιτική.

## Τιμητικές διακρίσεις
* Για τις υπηρεσίες που προσέφερε προς την Πατρίδα ως Αξιωματικός, έχει τιμηθεί με παράσημα και μετάλλια.
* Νοέμβριος 2005: Ο Σεβασμιώτατος Μητροπολίτης Μαντινείας και Κυνουρίας κ.κ. Αλέξανδρος του απένειμε το Χρυσό Σταυρό των Νεομαρτύρων Δημητρίου και Παύλου, ανώτατη τιμητική διάκριση της Ιεράς Μητροπόλεως. Την ίδια τιμητική διάκριση έλαβε και τον Μάιο του 2009.
* Σεπτέμβριος 2006: Του απονεμήθηκε το *[[:en:Order of Diplomatic Service Merit|Παράσημο της Διπλωματικής Αρετής]]* από τον Πρόεδρο της Δημοκρατίας της Κορέας Roh Moo-hyun .
* Δεκέμβριος 2010:   Με ομόφωνη απόφαση του, το Δημοτικό Συμβούλιο Παπάγου του απένειμε τον τίτλο του Επιτίμου Δημάρχου Παπάγου.
* Μάιος 2015: Με ομόφωνη απόφαση του, το Δημοτικό Συμβούλιο Παπάγου-Χολαργού του απένειμε τον τίτλο του Επιτίμου Δημάρχου Παπάγου-Χολαργού.

Κατηγορία:Δήμαρχοι Παπάγου-Χολαργού
Ρωσία 88

Το ***Ρωσία 88*** (Ρωσικά: Россия 88), είναι ρωσική ταινία του 2009 στο είδος εγκλήματος/δράμα.

## Πλοκή
Μια συμμορία από σκίνχεντ ονόματι «Ρωσία 88» γυρίζουν προπαγανδιστικά βίντεο για να τα ανεβάσουν στο διαδίκτυο. Ταυτόχρονα, η κάμερα καταγράφει τη ζωή της συμμορίας, οι οποίοι έχουν συνηθίσει και δε δίνουν πλέον σημασία. Ο αρχηγός της συμμορίας «Λεπίδα» ανακαλύπτει ότι η αδελφή του είναι μια σχέση με με έναν Καυκάσιο άντρα. Αυτό το οικογενειακό δράμα εξελίσσεται σε τραγωδία.

## Πρωταγωνιστούν
*Πιότρ Φιόντοροφ
*Μιχαήλ Πολιάκοφ
*Αλεξάντρ Μακάροφ
*Γελένα Τοκμάκοβα
*Αλεξάντρα Νικολάεβα
*Βέρα Στροκόβα
*Καζμπέκ Κιμπίζοφ
*Γκεόργκι Τοτιμπάτζε
*Μαρίνα Αριόλ
*Αρτσιμπάλντ Αρτσιμπάλντοβιτς
*Πιότρ Μπαράντσεεφ
*Αντρέι Μερζλίκιν
*Νικολάι Ματσούλσκι
*Μιχαήλ Πάβλικ
*Αντόν Κουζνετσόφ
*Ιβάν Ιγκνατένκο

## Εξωτερικοί σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2009
Κατηγορία:Ρωσόφωνες ταινίες
Κατηγορία:Ρωσικές δραματικές ταινίες
Κατηγορία:Ρωσικές αστυνομικές ταινίες
Κατηγορία:Ταινίες γυρισμένες στη Ρωσία
Κατηγορία:Ταινίες σχετικά με τον νεοναζισμό
Κατηγορία:Ταινίες τοποθετημένες στη Ρωσία
Μπούμερ

***Μπούμερ*** (Ρωσικά: Бумер), είναι ρωσική ταινία του 2010 στο είδος εγκληματική/δράμα.

## Πλοκή
Η ταινία λαμβάνει χώρα στη Μόσχα και τις γύρω περιοχές το 1998 και το 1999. Τέσσερις φίλοι - ο Κόστια, ο Ντιμόν, ο Λιόχα, και ο Πέτια μπλέκουν με την αστυνομία, την πρώτη φορά κλέψανε ένα αυτοκίνητο (BMW, το οποίο το αναφέρουν ως Μπούμερ), αλλά ξεφεύγουν, τη δεύτερη φορά κλέβουν λεφτά, αλλά έχει τραγικό τέλος γιατί ο Πέτια και ο Λιόχα σκοτώνονται από τους αστυνομικούς, ο Ντιμόν το σκάει και τους αφήνει πίσω και ο Κόστια παραδίνεται.

Δύο χαρακτηριστικά σημεία στην ταινία είναι ο ήχος κλήσης του κινητου του Ντιμόν, ότι στο τέλος ο Ντιμόν άφησε τους φίλους του όταν εκείνοι τον χρειάζονταν και ο Λιόχα την στιγμή που ήταν τραυματισμένος έσωσε τον Κόστια χάνοντας ο ίδιος τη ζωή του.

## Διανομή ρόλων
* Βλαντίμιρ Βντοβιτσένκοφ - Κόστια
* Αντρέι Μερζλίκιν - Ντιμόν
* Μαξίμ Κονοβάλοφ - Πέτια
* Σεργκέι Γκορομπτσένκο - Λιόχα

## Παραπομπές


## Εξωτερικοί Σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2003
Κατηγορία:Ρωσόφωνες ταινίες
Κατηγορία:Ρωσικές δραματικές ταινίες
Κατηγορία:Ρωσικές αστυνομικές ταινίες
Κατηγορία:Ταινίες γυρισμένες στη Ρωσία
Κατηγορία:Ταινίες τοποθετημένες στη Ρωσία
Μαχητικό-βομβαρδιστικό αεροσκάφος

Το **μαχητικό-βομβαρδιστικό αεροσκάφος** είναι ένα μαχητικό αεροσκάφος το οποίο χρησιμοποιείται ως ελαφρύ βομβαρδιστικό σε βομβαρδισμούς στόχων. Παρόλο που ο αυτός ο τύπος αεροσκάφους χρησιμοποιείται ακόμα, ο όρος μαχητικό-βομβαρδιστικό δεν χρησιμοποιείται πλέον ευρέως. Τα σύγχρονα αεροσκάφη που διαθέτουν παρόμοιες δυνατότητες αποκαλούνται μαχητικά πολλαπλού ρόλου ή μαχητικό κρούσης.

## Πηγές
*"Fighter-bombers are dual-purpose". Popular Science 141. Δεκ 1942. ISSN 0161-7370.

Κατηγορία:Πολεμική αεροπορία
Το κατοικημένο νησί

**Το κατοικημένο νησί** (Ρωσικά: Обитаемый остров), είναι ρωσική ταινία στο είδος επιστημονικής φαντασίας/περιπέτειας.

## Πλοκή
 
Στο 2157, οι άνθρωποι ζουν σε συνθήκες ειρήνης και της προόδου στη Γη, με σεβασμό στην οικολογία και τα ταξίδια στο διάστημα είναι πολύ συχνά. Ο πιλότος Μαξίμ Καμέρερ συγκρούστηκε με έναν αστεροειδή και συντρίβει διαστημόπλοιο του στον άγνωστο πλανήτη Σάρακς. Ο Μαξίμ εγκλωβίζεται και συλλαμβάνεται από τους ντόπιους. Ο πλανήτης αυτός έχει διάφορα προβλήματα, τα οποία δεν τα διαθέτει η γη. Η περιπέτεια γι αυτόν και τους φίλους του αρχίζει.

## Ηθοποιοί
* Βασίλι Στεπάνοφ  (αφηγητής: Μαξίμ Ματβέγεφ)
* Γιούλια Σνιγκίρ
* Πιότρ Φιόντοροφ
* Αλεξέι Σερεμπριακόφ
* Φιόντορ Μπονταρτσούκ
* Σεργκέι Γκαρμάς
* Γκόσα Κουτσένκο
* Αντρέι Μερζλίκιν
* Μιχαήλ Γεβλάνοφ
* Άννα Μιχαλκόβα
* Σεργκέι Μπαρκόφσκι
* Αλεξέι Γόρμπουνοφ
* Μαξίμ Σουχάνοφ
* Γιούρι Τσουρίλο
* Αλεξάντρ Φέκλιστοφ
* Κιρίλ Πιρόγκοφ
* Γεβγκένι Σιντίχιν
* Σεργκέι Μαζάεφ
* Λεονίντ Γκρόμοφ
* Βασίλι Σαβίνοφ
* Βιτσισλάφ Ραζμπεγκάγεφ
* Ντίμας Αχίμοφ
* Ιγκάντ Ακράτσκοφ
* Αντόν Γέσκιν

## Εξωτερικοί σύνδεσμοι
* 

## Παραπομπές


Κατηγορία:Ρωσικές ταινίες
Κατηγορία:Ταινίες του 2008
Κατηγορία:Ταινίες του 2009
Κατηγορία:Διαστημική περιπέτεια (ταινίες)
Κατηγορία:Ταινίες βασισμένες σε ρωσικά μυθιστορήματα
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ρωσικές ταινίες επιστημονικής φαντασίας